ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ባይቶ ጸጥታ ሕቡራት ሃገራት ነቲ ኣብ ትግራይ ተወሊዑ ዘሎ ኲናት ክዝትየሉ ምዃኑ ተፈሊጡ 24 ሕዳር 2020 ምንጪ ስእሊ, Getty Images ባይቶ ጸጥታ ሕቡራት ሃገራት፡ ነቲ ኣብ ክልል ትግራይ ተወሊዑ ዘሎ ግጭት ሎሚ ሰሉስ ዕለት 24 ሕዳር ክዝትየሉ ምዃኑ ተገሊጹ። እቲ ዝካየድ ኣኼባ፡ ብቀዳማይ ሚኒስተር ኣብዪ ኣሕመድ ዝምራሕ መንግስቲ ፌደራል፡ ኣብ ልዕሊ ከተማ መቐለ ብታንክታት መጥቃዕቲ ክፍኑ ምዃኑ ድሕሪ ምጥንቃቑ'ዩ ተጸዊዑ ዘሎ። እቲ መጠንቀቕታ ብዝተፈላለዩ ጉጅለታት ሰባዊ መሰላትን፡ ሕቡራት ሃገራትን ይንቀፍ ምህላዉ ይፍለጥ። ምሁራት ትግራይ፡ ኢትዮጵያ ናብ 'ኲናት ሕድሕድ' ከይተምርሕ ኣጠንቂቖም 'ቤትምኽሪ ፌደሬሽን ንመረጻ ትግራይ ዝዕንቅፍ ውሳነ እንተሕሊፉ ኲናት ከምዝኣወጀ እዩ' - ክልል ትግራይ ውድብ ሕቡራት መንግስታትን ኣምነስቲ ኢንተርናሽናልን፡ ኣብቲ ኣብ ትግራይ ዝካየድ ዘሎ ኲናት፡ ኣብ ልዕሊ ንጹሃን ዜጋታት ሓደጋ ከይበጽሕ ኣጠንቂቖም። ኣብቲ ሰልሳይ ሰሙኑ ዘቑጸረ ኲናት፡ መንግስቲ ኢትዮጵያን መንግስቲ ክልል ትግራይን ንሓድሕዱ ዝጻበባእ መግለጽታት እናሃቡ ይርከቡ። ሰራዊት ኢትዮጵያ፡ ገለ ከተማታት እታ ክልል ተቖጻጺሩ ናብታ ርእሰ ከተማ ትግራይ ዝኾነት፡ ከተማ መቐለ ይጽጋዕን ይኸብንን ምህለዉ ዝገለጸ እንትኸውን፡ ሓይልታት መንግስቲ ክልል ትግራይ ድማ ኣብ ልዕሊ እቲ ሰራዊት ከቢድ ጉድኣት የብጽሑ ከመዘለዉ ይሕብሩ። ቀዳማይ ሚኒስተር ኣብዪ ኣሕመድ፡ ንመራሕቲ ህወሓት ኢዶም ንክህቡ፡ ጽባሕ ረቡዕ ዝውዳእ ናይ 72 ሰዓታት ናይ ግዘ ገደብ ምቕማጡ ዝዝከር እዩ። እንተኾነ፡ ርእሰ ምምሕዳር ክልል ትግራይ፡ ዶከተር ደብረጽዮን ገብረ ሚካኤል ነቲ ጻውዒት 'ባዶ ተስፋ' ክብል ብምንጻግ ክሳብ መወድታ ከምዝከላኸሉ ገሊጹ። ንሱ፡ ንሮይተርስ ኣብ አዝሃቦ ቃል፡ ሰራዊት ኢትዮጵያ ካብቲ ቅድሚ ሓደ ሰሙን ዝነበሮ ሓንቲ ስድሪ ኣይወሰኸን ኢሉ። ሰራዊት መንግስቲ ፌደራል፡ ንከተማታት ሽረ፡ ኣክሱም፡ ዓድዋ፡ ዓዲ ግራት፡ ኣላማጣን ካልኦት ንኣሽቱ ከተማታትን ዓድታትን ተቖጻጸሩ ምህላዉ ይፍለጥ። ውድብ ሕቡራትን ኣምነስቲን እንታይ እዮም ኢሎም?
